ນະຄອນ Reims, ຝຣັ່ງ, ປາດຖະໜາຢາກຊອກຫາກາລະໂອກາດຮ່ວມມືກັບຫວຽດນາມ
ທ່ານ ຫງວຽນງອກເຊີນ, ເອກອັກຄະລັດຖະທູດ ຫວຽດນາມ ປະຈຳ ຝຣັ່ງ
Reims ປາດຖະໜາຢາກມີກາລະໂອກາດຮ່ວມມືດ້ານເສດຖະກິດກັບ ຫວຽດນາມ, ເຊິ່ງແມ່ນປະເທດທີ່ຂະຫຍັນຂັນເຄື່ອນກໍ່ຄືເຊື່ອມຕໍ່ກັບບັນດານະຄອນຂອງ ຫວຽດນາມ ໃນບັນດາຂົງເຂດມີທ່າແຮງຄື: ການອະນຸລັກຮັກສາມໍລະດົກ, ການພັດທະນາກະສິກຳປອດສານພິດ, ຊຸກຍູ້ການທ່ອງທ່ຽວ. ນັ້ນແມ່ນຄຳຢືນຢັນຂອງທ່ານເຈົ້າຄອງນະຄອນ Reims Arnaud Robinet ໃນການຕ້ອນຮັບທ່ານ ຫງວຽນງອກເຊີນ, ເອກອັກຄະລັດຖະທູດ ຫວຽດນາມ ປະຈຳ ຝຣັ່ງ, ຢູ່ນອກການໂອ້ລົມສົນທະນາສາກົນທີ່ມີຫົວຂໍ້ວ່າ “Reims ເປີດປະຕູໄປຍັງ ອາຊີ”, ທີ່ດຳເນີນໃນລະຫວ່າງວັນທີ 7 – 9/5. ທ່ານ Arnaud Robinet, ໃຫ້ຮູ້ວ່າ:
“ພວກຂ້າພະເຈົ້າປາດຖະໜາຢາກໃຫ້ນະຄອນ Reims ເປີດກ້ວາງການຮ່ວມມື ແລະ ເຊື່ອມຕໍ່ກັບບັນດານະຄອນໃນທົ່ວໂລກ, ໃນນັ້ນມີອາຊີ, ພິເສດແມ່ນເຂດ ອາຊີຕາເວັນອອກສ່ຽງໃຕ້ທີ່ມີກຳລັງດຶງດູດໃຫຍ່. ຫວຽດນາມ ມີພື້ນຖານເສດຖະກິດເຕີບໂຕຢ່າງແຮງ ແລະ ຂະຫຍັນຂັນເຄື່ອນ. ດັ່ງນັ້ນ, ພວກຂ້າພະເຈົ້າປາດຖະໜາຢາກມີຂໍ້ມູນຂ່າວຕື່ມອີກ, ຊຸກຍູ້ການແລກປ່ຽນເພື່ອສາມາດຮຳ່ຮຽນ ແລະ ຮ່ວມມືດ້ານເສດຖະກິດ. ຂ້າພະເຈົ້າຖືວ່າ: ມີບັນດາຂົງເຂດທີ່ພວກເຮົາສາມາດຊຸກຍູ້ການຮ່ວມມືຄືການອະນຸລັກຮັກສາມໍລະດົກ, ຂົງເຂດກະສິກຳ, ເສດຖະກິດໂປ່ງໃສ, ພະລັງງານສະອາດ ຫຼື ໃນຂົງເຂດຄົ້ນຄ້ວາຮັກສາສຸຂະພາບ.”
(ແຫຼ່ງຄັດຈາກ VOV)